Հայրը` հաջի Կարապետ աղա Իբրանոսյանը, Ամասիայի երևելի վաճառականներից էր, որին ամասիացիներն անվանում էին Իբրանոս հաջի աղա բեյ: Պատմում էին, որ նա առևտրային հարաբերություններ էր ունեցել Ղրիմի վաճառականների հետ, մի քանի անգամ ինքն էլ էր գնացել Ղրիմ և զանազան ապրանքներ ներմուծել, մասնավորապես` Բրաշովի գործվածքներ: Ամասիայի գավառի քաղաքներում և այլ գավառակներում առևտրային նպատակով շրջագայելիս ավազակներից պաշտպանվելու համար Իբրանոս հաջի բեյը հրացան կրելու արտոնություն ուներ: Անվախ, քաջ մարդ էր և ձմռանը հագնում էր գայլի մորթուց մուշտակ: